Presidentvalget i USA 1932

Presidentvalget i USA 1932 fant sted den 8. november 1932. USA var rammet av den store depresjonen etter børskrakket i 1929. Sittende president Herbert Hoover ble renominert av Det republikanske parti, men Hoovers krisepolitikk var upopulær. Franklin D. Roosevelt fra Det demokratiske parti vant i et valgskred.

Roosevelt gikk til valg på en «New Deal», som inneholdt løfter om offentlige sysselsettingstiltak og sterkere føderal regulering av økonomien. Roosevelt fikk samtidig flertall i Kongressen og kunne starte sitt reformprosjekt omgående.

Demokratene kom til å sitte med presidentmakten i 20 år. New Deal-politikken førte til varige endringer i amerikansk politikk og definerte den moderne amerikanske liberalismen.

 Referanser 

Kategori:Presidentvalg i USA
Kategori:Valg i 1932
Kategori:1932 i USA